Sekolah Kebangsaan Methodist (1)

Sekolah Kebangsaan Methodist (ACS) 1 atau nama ringkasnya SK Methodist (Acs) 1, merupakan sebuah Sekolah kebangsaan yang terletak di Jalan Kuala Dipang, Kampar, Perak.

Pada 2009, Sekolah Kebangsaan Methodist (ACS) 1 memiliki 208 pelajar lelaki dan 186 pelajar perempuan, menjadikan jumlah keseluruhan murid seramai 394 orang. Ia mempunyai seramai 31 orang guru.

Sejarah 

 Sejarah Penubuhan 
Sekolah Kebangsaan Methodist (ACS) 1, Kampar berkait rapat dengan sejarah awal sekolah mubaligh di Tanah Melayu yang bermula sejak awal abad ke-20. 

Sekolah ini diasaskan sebagai Anglo-Chinese School (ACS) Kampar oleh Reverend William Edward Horley pada 1903. Beliau merupakan tokoh penting yang memulakan kelas bahasa Inggeris di Gereja Methodist Cina.

Tapak asal sekolah telah disumbangkan oleh pelombong bijih timah terkemuka pada masa itu, Eu Tong Sen dengan harta sumbangan beliau.

Perasmian Bangunan Awal sekolah yang baharu telah dirasmikan secara rasmi oleh Residen British Perak, R.G. Watson pada tahun 1919.

 Zaman Perang Dunia II 
Semasa pendudukan Jepun, bangunan sekolah ini pernah digunakan sebagai pejabat pentadbiran utama tentera Jepun di Kampar.

 Pemisahan Sekolah 
Selaras dengan Laporan Razak, sekolah ini dibahagikan kepada dua entiti berasingan pada tahun 1958 iaitu sekolah rendah dan sekolah menengah. Fung Ung Ming dilantik sebagai Guru Besar pertama bagi sekolah rendah. 

 Pertukaran Nama 
Nama asal Anglo-Chinese School (ACS) dikekalkan sehingga tahun 1970-an sebelum diselaraskan secara rasmi menjadi Sekolah Kebangsaan Methodist (ACS).

 Sambutan Ulang Tahun  
Sekolah ini baru sahaja menyambut ulang tahun ke-120 pada Julai 2023 yang lalu, menandakan sejarah panjangnya dalam dunia pendidikan di negeri Perak.

 Alamat
Sekolah Kebangsaan Methodist (ACS) 1
Jalan Kuala Dipang 
31900, Kampar
Negeri Perak, Malaysia
Telefon :  6054651490
Fax       : 605-4651490

 Rujukan 
Methodist (ACS) 1
Methodist (ACS) 1